open-index/open-wikipedia-markdown huggingface dataset:
Masigit Ampel

**Masigit Ampel** adalah sabuah masigit lawas nang ba'andak di kalurahan Ampel, kacamatan Semampir, kuta Surabaya, Jawa Timur. Masigit nang luasnya 120 x 180 mitir pasagi ini didiri'akan wayah tahun 1421 idabul Sunan Ampel, nang baparakan lawan kumpliks pakuburan Sunan Ampel.

Masigit nang wayah ngini manjadi salah sabuting upjik wisata riligi di kuta Surabaya ngini, dihibaki lawan bangunan ba'arsitiktur Tiongkok wan Arab di intangnya. Di higa kiwa halaman masigit, tadapat sabuah sumur nang diyakini adalah sumur nang batuah, rancaknya dipakai idabul bubuhan nang mayakinakannya gasan panguat Kanti atawa Sumpah.



## Galari

Barakas:Ampel surabaya.jpg
Barakas:COLLECTIE TROPENMUSEUM Poort bij de Ampel Moskee in de Arabische wijk van Soerabaja TMnr 60037907.jpg
Barakas:Gerard Pieter Adolfs - 1934 Nr236 Arabische Kamp-Soerabaia OOC 35 45.jpg
Barakas:COLLECTIE TROPENMUSEUM Arabische wijk met op de achtergrond de in 1872 gebouwde moskee Soerabaja Java TMnr 10014842.jpg
Barakas:COLLECTIE TROPENMUSEUM De Ampel Moskee aan het einde van een winkelstraat in de Arabische wijk TMnr 60044096.jpg
Barakas:COLLECTIE TROPENMUSEUM De Ampel Moskee aan het einde van een winkelstraat in de Arabische wijk van Soerabaja TMnr 60027325.jpg
Barakas:COLLECTIE TROPENMUSEUM De Ampel Moskee aan het einde van een winkelstraat in de Arabische wijk van Soerabaja TMnr 60037908.jpg
Barakas:COLLECTIE TROPENMUSEUM De Arabische wijk te Soerabaja Java TMnr 10013607.jpg
Barakas:COLLECTIE TROPENMUSEUM De verzamelde Arabische gemeente van Soerabaja ter gelegenheid van de kroningsfeesten van Koningin Wilhelmina in 1898. TMnr 60003143.jpg


## Tatautan Luar
Official website
Batis Tawing

**Batis Tawing** adalah sambatan "kaki dinding" barupa papan nang dipasang mamanjang di batis tawing muka (Tawing Hadapan) di rumah adat taradisiunal suku Banjar di Kalimantan Salatan kaya Rumah Bubungan Tinggi. Rancaknya Batis Tawing dibari hiasan ukiran dalam bantuk tatah surut (relief) lawan ciri tali bapintal wan ciri flora. Di batis tawing hiasan manjuhut ciri dadaunan, sulur-suluran atawa buah bingkudu.

## Jujuhutan
Bollywood

**Bollywood** (basa Hindi: बॉलीवुड, basa Urdu: بالیوڈ) adalah ngaran kada dinis gasan industri film India populer bebasa Hindi nang basisnya di Mumbai. Istilah "Bollywood" wayah-wayah diudakan secara tiwas marujuk lawan seberataan film India, nang sebujurnya bisi rahat pusat industri film, cuntunya film basa Tamil basisnya di Kodambakkam, di kawasan Chennai nang dipinandu lawan julukan "Kollywood", film bebasa Telugu basisnya di Hyderabad, dijuluki "Tollywood".

Ngaran "Bollywood" asalnya tumat gabungan *Bombay* (ngaran lawas gasan Mumbai) wan Hollywood. Bollywood adalah produsen film terganal di India sakakali salah satu produsen film terganal di dunia.

Film-film Bollywood secara dinis disambat **sinema Hindi**. biar damintu, film Bollywood juwa di-ulah lawan bebasa Urdu. Ada juwa film-film nang mambuati pandiran wan iluy-iluy dalam basa Inggris India. Bukan idabul nang ganjil bila menonton film India nang baisi dialog bakambuh kata-kata basa Inggris, atawa bahkan kalimah berbasa Inggris.

## Rujukan
Universitas Airlangga

**Universitas Airlangga** (disingkat **UNAIR**) (aksara Jawa: ꦈꦤꦶꦮ꦳ꦼꦂꦱꦶꦠꦱ꧀​ꦄꦲꦶꦂꦭꦁꦒ) adalah sabuting paguruan tinggi negeri nang baandak di Gubeng, Surabaya, Surabaya, Jawa Timur. Universitas ini didiriakan tanggal 10 November 1954 babayaan lawan hari pahlawan nang ke-9. Berdasarkan data 2025, terdapat 44.474 mahasiswa nang terdaftar di Unair.

## Rujukan
Pancar Matahari

**Pancar Matahari** atawa **Ilat Api** adalah salah satu motif tatahan khas urang Banjar dalam ujut tatahan batawas tatah surut (tatahan relief) dalam ujut pancaran sinar matahari nang ditarapakan lawan Rumah Bubungan Tinggi (Rumah Banjar). 

## Rujukan
Dundam

**Dundam** adalah sabuting kesenian bang asalnya tumatan Tanah Banjar, Kalimantan Selatan. Kesenian Dundam atawa dalam kata kerjanya *Badundam*, diyakini marupakan turunan tumatan kesenian Lamut. Dundam hudah ada matan ± 1500 Masehi dalam tawas sastra lisan, imbah Islam babuat di Kalimantan Selatan, kesenian ini diiringi lawan alat musik *tarbang*. Dundam diparkirakan berasal tumatan kata “*Memundang*” atawa “*Mengundang*” (tokoh-tokoh alam gaip).

## Rujukan
Baju Kubaya Basawiwi

**Baju Kubaya Basawiwi** atawa **Baju Kubaya Basujab** adalah sabuting baju taradisiunal bayah bubuhan bibinian suku Banjar yaitu kubaya biasa nang dibari mamacam kain nang mamanjang di palih dihadap nang dingaran sawiwi atawa sujab saligar 10&nbsp;cm. Istilan Baju Kubaya Basawiwi adalah tapih batik bakurung matan Pekalongan atawa janis tapih batik lainnya nang didatangakan matan Pulau Jawa. Pahiasan di batis mamakai galang batis wan pahiasan di gulu mamakai kalung marjan wan kalung samban atawa kalung rantay nang diulah tumatan amas wan mandaliun.

## Pustaka
Jas Tutup Nanang Banjar

**Baju Jas Tutup Nanang Banjar** adalah salah satu baju tradisional bagi Nanang/Utuh/Atak gagalaran kaum remaja lakian suku Banjar gasan upacara banial. Remaja lakian Banjar biasanya mamakai Baju Jas Tutup lengkap lawan asbuk wan laung (Tanjak).  

## Pustaka
Kubah Habib Basirih

**Kubah Habib Basirih** adalah sabuting makam keramat saurang tuan guru nang manjadi objek wisata ziarah di Banjarmasin. Kubah ini andakannya kada daintu jauh tumatan jembatan tol manuju kawasan Tungkaran Trisakti, Banjarmasin. Kubah ini ada di Jl Keramat RT 13, Kelurahan Basirih, Kecamatan Banjarmasin Barat.


## Rujukan
Intan Trisakti

**Intan Trisakti** adalah ngaran sabuting intan nang sampat manggamparkan dunia batu mulia khususnya di Indonesia karana nilai patingginya nang tabiasa dianggar hampay mancapai 10 triliun rupiah. Dibari ngaran *[[:id:Intan_Trisakti|Trisakti]]* tumatan Presiden pertama Republik Indonesia Ir. Soekarno.

## Rujukan
Satadiun Barakat

**Stadion Barakat** adalah sabuting satadiun sipak bal nang baandak di Kuta Martapura, Kalimantan Salatan, Indunisia. Lapangan ngini ampun Pamarintah Kabupatin Banjar. Lapangan ngini baisi jalan duduk sakira muat 3.000 urang. Kaadannya wayah ini kada tapi taurus lagi.

## Rujukan
Muhammad Afif al-Banjari

**Syekh Muhammad Afif** **bin Qadhi H. Mahmud bin Jamaluddin al-Banjari** (habis umur sakitaran tahun 1916) nang bagalar **Datu Landak** adalah saurang ulama matan Martapura, Banjar, Kalimantan Selatan. Sidin jua tarkanal maraga suah mambantui pambangunan Masigit Al-Karomah, Martapura.

## Silsilah
Muhammad Afif adalah cicit matan ulama ganal Kalimantan, Syekh Muhammad Arsyad bin Abdullah al-Hindi al-Banjari. Garis katurunannya yaitu *Muhammad Afif bin Sari binti Khalifah Zainuddin bin Syekh Muhammad Arsyad al-Banjari*. Abah matan Datu Landak jua marupakan katurunan Pangiran Diponegoro. Silsilahnya yaitu *Muhammad Afif bin Anang Mahmud bin Jamaluddin bin Kyai Dipasunda bin Pangeran Diponegoro*. Muhammad Afif  adalah abah matan Syekh Abdurrahman Siddiq al-Banjari. Sidin lahir di Kampung Dalam Pagar, Martapura, Banjar.

## Riwayat
Diriwayatakan, Muhammad Afif dibari galar **Datu Landak** maraga pas inya bajikir, bulu awak sidin bacahaya wan badiri kujur nang kaya bulu landak.

## Pamakaman
Kubah Datu Landak kada baandak jauh matan kubuh buyut sidin, Datu Kalampaian. Sidin bakubur di Kubah Datu Landak nang ada di kampung Kelampaian Tengah, Astambul, Kabupatin Banjar.

## Jujuhutan
Taman Cahaya Bumi Selamat

**Taman Cahaya Bumi Selamat**, rancak disambat **Taman CBS**, adalah markah tanah wan wadah wisata nang ada di Kuta Martapura, Kabupaten Banjar, Kalimantan Selatan, ba'andak di Jalan Ahmad Yani Pal 39.

Taman CBS ba'andak di di muka pusat paulanjaan intan atawa Patukuan Cahaya Bumi Selamat nang manduduki paringkat kadua sabagai wadah nang sasuai dijinguki di Martapura imbah Masjid Agung Al-Karomah Martapura.

## Rujukan
Nagara Dwipa

**Karajaan Nagara Dipa** adalah karajaan nang baandakan di padalaman Kalimantan Selatan. Pusat karajaan Nagara Dipa ba-andak di parak Amuntai intangan Tabasan wayahini.

Baya Ampu Jatmaka mandiriakan candi Agung wan Nagara Dipa di Amuntai, dairah ngintu adalah ampun raja Kuripan. Amun ngaran Kuripan ini dipartantangkan lawan Nagara-Daha kamudian, kurinah keraton di atas Amuntai ini adalah Tanjungpuri. Pada saat Tanjungpuri magun Jaya, rupanya dairah Nagara Dipa ini adalah bandar utamanya. Imbah Nagara Dipa manjadi karaton dan pusat pamarintahan hanyar, bandar dialihakan ke Daha. Imbah Daha diobah manjadi karaton wan pusat pamarintahan hanyar, bandar dialihakan ke Muara Bahan. 

## Rujukan
Ata Ratu

**Ata Ratu** adalah babinian pamusik tradisional Sumba barkabangsaan Indonesia. Ata Ratu adalah bubuhan Mangili, Kecamatan Pahunga Lodu, Kabupaten Sumba Timur, Pulau Sumba, provinsi Nusa Tenggara Timur. Halian bamusik, Ata Ratu jua mambulantik panalitian awah iluy - iluy Sumba tempo dahulu nang bilang punah, umpat bakolaborasi lawan generasi rangda guna palastariannya.

Musik-musik nang inyaa mainakan marupakan tawas musik Sumba nang relatif modern, diujaki idabul gaya sabalumnya nang manggunakan Jungga lawan dua senar. Ata Ratu jua tabiasa tampil di Smithsonian/Folkways “Music of Indonesia” wan pada hr tahun 2017 tallibat dalam program Europalia gasan mementaskan karyanya di Belgia wan babarapa nagara Eropa lainnya. 

## Rujukan
Isyana Sarasvati

**Isyana Sarasvati** () marupakan panyanyi lawan pancipta iluy bakabangsaan Indonesia. Isyana marupakan lulusan tumatan Nanyang Academy of Fine Arts, Singapura wan Royal College of Music, Britania Raya. Isyana nang maulah saurang barataan iluynya inya ini jua tabiasa manjadi panyanyi opera di Singapura.

## Rujukan
Kota Probolinggo

**Kota Probolinggo** (Pegon: ڤراباليڠگا, Hanacaraka:ꦥꦿꦧꦭꦶꦁꦒ) adalah sabuah kota di Propinsi Jawa Timur, Indonesia. Ba'andak sekitar 100 km sabelah tenggara Surabaya, Kota Probolinggo bawatasan lawan Selat Madura di sabelah utara, serta Kabupaten Probolinggo di sabelah timur, selatan, wan barat. Probolinggo marupakan kota pangganalnya kaampat di Jawa Timur imbah Surabaya, Malang, wan Kediri manurut jumbelah panduduk, wan jumbelah panduduk kota ini ditahun 2018 bajumbelah 235.0211 jiwa. Kota ini baandak di wilayah Tapal Kuda, Jawa Timur wan manjadi jalur utama pantai utara nang mahubungkan Pulau Jawa lawan Pulau Bali.  

## Rujukan
Raisa

**Raisa Andriana** (ranak di Jakarta, 6 Juni 1990; umur 29 tahun) atawa nang lebih dipinandui lawan ngaran **Raisa** adalah saurang penyanyi bakabangsaan Indonesia. Inya mulai dipinandui publik imbah maanggungi iluy bajudul *Serba Salah*. Sabelum banyanyi solo, Raisa marupakan salah satu vokalis band bentukan Kevin Aprilio, Andante, nang kamudian manjadi Vierra (wayahini Vierratale). 

## Rujukan
Sungai Kapuas

**Sungai Kapuas** atawa **sungai Kapuas Buhang** atau **sungai Batang Lawai (Laue)** marupakan sungai nang baandak di Kalimantan Barat. Sungai ini marupakan sungai tarpanjang di pulau Kalimantan wan sakakali manjadi sungai tarpanjang di Indonesia lawan panjang mancapai 1.143 km.

## Rujukan
Amuntai

**Amuntai** (disingkat: **AMT**) adalah ibu kota Kabupaten Hulu Sungai Utara. **Kota Amuntai** baandak di badapatan (basa Banjar: murung) antara sungai Negara, sungai Tabalong wan sungai Balangan wan berjarak 190&nbsp;km di sabelah utara Kota Banjarmasin, ibu kota propinsi Kalimantan Selatan.

Ejaan Amuntai pada wayah pandudukan Belanda adalah **Amoentai**, **Amoenthaij** atawa **Amoenthay**. Pada wayah Hindia Belanda dahulu dipakai sabagai ngaran kawedanan/Distrik Amuntai (Amoenthaij) wan jua tabiasa dipakai sabagai ngaran kabupatennya yeto Kabupaten Amuntai. Dahulu kota Amuntai adalah sabuah kacamatan utuh inggan dimakarkan manjadi 3 kacamatan, yeto:

# Amuntai Selatan aawan luas 174&nbsp;km² wan jumbelah populasi panduduk 26.545 jiwa
# Amuntai Tengah awan luas 80,50&nbsp;km² wan jumbelah populasi panduduk 46.631 jiwa
# Amuntai Utara awan luas 37&nbsp;km² wan jumbelah populasi panduduk 21.262 jiwa.

Di kacamatan Amuntai Tengah-lah pusat pamarintahan wan padagangan kabupaten Hulu Sungai Utara nang ditandai awan adanya kantor bupati, kantor-kantor dinas pemkab Hulu Sungai Utara, sentra padagangan, wan sarana/prasarana lainnya wan Amuntai Tengah marupakan kacamatan awan panduduk terpadat di kabupaten Hulu Sungai Utara

## Rujukan
Wayang Gung

**Wayang Gung** adalah kasenian wayang orang pada urang Banjar di Kalimantan Selatan. Patunjukan ini mamentaskan carita Ramayana versi Banjar awan manampilakan pangolahan vokal pamain wan garakan igal dalam iringan musik gamelan wan ketopong.

## Rujukan
Banyu Tajun Haratai

**Banyu Tajun Haratai** yatu banyu tajun nang baandak di Udik Haratai, Kacamatan Loksado, Kabupatin Hulu Sungai Salatan, Prupinsi Kalimantan Salatan, batingkat tiga awan katinggian asing-asingnya kurang labih 13 miter. Di bawahnya tadapat telaga nang dapat dipakai gasan mandi atawa gasan barandam haja. Banyu tajun ngini baandak di Pegunungan Meratus, di kawasan wisata Loksado.

Banyu tajun ngini baandak di kawasan hutan lindung nang tamasuk dalam wadah gawian Kesatuan Pengelolaan Hutan (KPH) Hulu Sungai, Dinas Kehutanan Prupinsi Kalimantan Salatan.

Di kawasan ngini jua tahaga dua banyu tajun lagi, yatu Banyu Tajun Riam Anai nang bakatinggian 4 mitir awan jarak kurang labih 2 kiluan matan kampung Malaris wan Banyu Tajun Kilat Api nang baandak di kampung Tanuhi 4 kiluan tumatan panginapan/*cottage* Tanuhi.

## Paharaguan
Nang maharagu wadah hutan lindung di sini yatu Lembaga Pengelola Hutan Desa (LPHD) Haratai. Di bawah pangawasan KPH Hulu Sungai Salatan, Dinas Kahutanan Kalimantan Salatan.

LPHD Haratai hudah baisi hak gaduh hutan lindung saluas 762 hiktar matan Kamantrian Lingkungan Hidup wan Kahutanan. Ijinnya dalam wadah parhutanan susial skema hutan kampung. Mambangun wan mandukung parbaikan hidup buhan situ tanpa maninggalakan kaarifan lukal wan kalastarian hutan.

## Jarak Tulakan
Bajarak 38 kiluan matan kuta Kandangan atawa 165 kiluan matan kuta Banjarmasin. Bisa mamakai mutur surangan atawa mutur umum. Gasan nang mamakai mutur umum, pilih haja angkutan ka Kandangan, ibu kuta kabupatin Hulu Sungai Salatan. Imbah tu matan Kandangan ka Luksadu kawa ditulaki sakitaran sajaman. Imbah sampai di Luksadu, dilanjutakan ka kampung Haratai nang bajarak sakitaran 20 kiluan. Kandaraan nang ada di Haratai cuma ujik mutur.

## Pasilitas
Disadiaakan lampau gasan bahinak sasambil malihati kanyamanan suasana, jua wadah baganti baju. Banyak jua wadah bamalam di sakitaran Luksadu, salain *Cottage* Tanuhi jua ada Wisma Luksadu, WIsma Amandit di Muara Hatip lawan Balai Malaris di kampung Malaris. Tarip kamar jua banyak macam, mulai matan puluhan sampai ratusan ribu.

## Rujukan
Kambang Talipuk

**Kambang Talipuk** (artinya kambang tarati) adalah sabuting motif ukiran has urang Banjar dalam bentuk tatah surut (relief) dalam ujut sulur-suluran kambang tarati (Kambang Talipuk) nang diandak pada Rumah Bubungan Tinggi (Rumah Banjar). Motif kambang talipuk di ukir pada Tawing Hadapan Rumah Bubungan Tinggi.

## Catatan batis

## Rujukan

# Imam Santoso, gambar konstruksi Type Rumah Banjar Bubungan Tinggi Baruh Kambang, Museum Lambung Mangkurat Banjarbaru Kalsel, 11 Februari 1984.
# Budiarti, gambar konstruksi Rumah Adat Banjar Bubungan Tinggi Habirau Negara, Proyek Pembinaan Peninggalan Sejarah dan Kepurbakalaan Kalimantan Selatan, Kanwil Depdikbud Kalsel, 03-09-1994.
# Tim Depdikbud, Rumah Adat Banjar dan Ragam Hiasnya, Proyek Rehabilitasi dan Perlusan Museum Kalsel, Depdikbud, 1977/1978.
# Tim Museum Lambung Mangkurat, Rumah Tradisonal Banjar Rumah Bubungan Tinggi, P3 Kalsel, Depdikbud, 1980/1981.
# Seman, Symasiar, Drs.H. Rumah Adat Banjar Arsitektur Tradisional Kalimantan Selatan, Direktorat Perumahan, Dirjen Cipta Karya, Departemen Pekerjaan Umum, Pusat Informasi Teknik Pembangunan, Proyek Pembinaan Umum Pembangunan Perumahan Kalsel, 1983.
# Tim Depdikbud, Arsitektur Tradisional Daerah Kalimantan Selatan, Proyek Inventarisasi dan Dolumentasi Kebudayaan Daerah, Depdikbud, Jakarta, 1986.
# Sjarifuddin, Drs, Pengantar Pameran Khusus Rumah Tradisional Bubungan Tinggi dan Kelengkapannya, Depdikbud, Dirjen Kebudayaan, Direktorat Permuseuman, Museum Negeri Provinsi Kalsel Lambung Mangkurat, 1992/1993.
# Tim KKL Angkatan '90 Arsitektur Undip, Laporan "Kuliah Kerja Lapangan Banjar Kalimantan Selatan" 23-28 September 1993, Jurusan Arsitektur Universitas Diponegoro, 1993.
# Azan, Seminar Tata Ruang dan Karaktaristik Rumah Tradisional Suku Banjar di Kalimantan Selatan, Jurusan Arsitektur Universitas Diponegoro, Juni 1994.
# Hakim, Tedy Avianto, Seminar Pengaruh Arsitektur Tradisional Bubungan Tinggi pada Bangunan Kantor Pemerintah di Banjarmasin, Jurusan Arsitektur Universitas Diponegoro, Februari 1997.
Manifesto Komunis

**Manifesto Komunis** (basa Jirman: *Das Manifest der Kommunistischen Partei*) atau disebut juga **Manifesto Partai Komunis** adalah manifesto nang ditulis ulih Karl Marx dan Friedrich Engels, dua guru besar sosiologi dan pamimpin pargarakan babuhan buruh mudirin. Pamulaannya, manifesto ngini ditujukan gasan Liga Komunis dan ditarbitakan pamulaannya pas tanggal 21 Februari 1848 di London, Inggeris.

Manuskrip manifesto ngini dikirimakan ka pacitakan di London pas bulan Januari 1848, babarapa minggu sabalum Revolusi Prancis timbu pas tanggal 24 Februari 1848. Manuskripnya ditulis dalam basa Jirman yang imbah ngitu situ saini ditarjemahakan ka dalam bahasa Parancis, Inggeris, Denmark, Polandia, dan basa-basa nang lain.

## Tarjamahan basa Indunisia
Manifesto ini pamulaannya ditarjamahakan ka dalam basa Indunisia pada tahun 1924 oleh Partondo imbah itu ulih saurang nang mamakai ngaran pena A. Zain. Pas waktu panjajahan Japang, Manifesto Komunis sudah ditarjamahakan ulih babarapa pemuda nang bagawi dalam garakan bawah tanah nang tarjemahannya disiarkan sacara sambunyi-sambunyi.
Musium Abdul Djalil

**Musium Abdul Djalil** Mandiami bangunan hanyar gaya arsitektur modern. Nang di bangun saluas 4000 m2. Di Komp. Akademi malitir bagian Angkatan Darat Jl. Gatot subroto wilayah Magelang Jawa Tengah. Musium ini didiriakan pada tanggal 10 November 1975 manjadi Abdul Djalil ( urang taruna nang habis umur pada waktu latihan).  Koleksi musium ada bamacam-macam jenis sanjata lawan barang-barang militir nang lainnya. Waktu bailang di musium bila hari senin sampai kamis matan jam 07.30 sampai jam 13.00,bila hari jum’at matan jam 07.30 sampai 10.00, bila hari Sabtu sampai Minggu Pukul 7.30 sampai12.00. Jaraknya bila matan Bandara Udara Achmad Yani sekitaran 40 Km, bila matan Terminal Bus Magelang sekitaran 3 Km. Bila matan  Stasiun KA Tawang  Semarang sekitaran 32 Km, lawan bila matan Pelabuhan Laut Tanjungmas Semarang  sekitaran 32 Km.

## Rujukan
Maritam

**Maritam** (*Naphelium Ramboutanake Leenh*) salah asa buah khas matan Kalimantan. Buah maritam ngini mirip lawan buah rambutan mun kulit inya nang balain. Rambutan ada rambut, tagal maritam ada duri tumpul. Warna kulit buah maritam wayah sudah masak bawarna habang hati. Rasa buah maritam ngini labih ka hambar, manis sadikit tagal masam. Lamun dibandingakan lawan rambutan, buah maritam ngini sama ganal lawan rambutan. Daging buah maritam bawarna putih nang malikapi biji buah inya jadilah ngalih tapisah wayah dimakan.

Urang Banjar mangarani *maritam* marga tanaman ngini mirip buah rambutan wan bawarna habang kahirangan. Kalu urang Dayak Kalimantan Tengah ngaran buah ini *tenggaring*.

Musim babuah maritam ngini tajadi wayah musim hujan sakitar bulan Uktubir –- Disimbir. Tanaman maritam kawa ditamui di hutan Kalimantan, dataran randah sampai 300 m di atas pamukaan laut. Buah maritam tumbuh subur di dairah nang curah hujan tinggi wan banyu kada calap.

Buah maritam salain dipakai buahnya, batang kayunya nang karas kawa jua dipakai gasan kaparluan rumah tangga nang kaya pakakas rumah tangga, bahan bangunan, wan kayu bakar. Daun buah maritam dipakai gasan parindang palatar rumah atawa kabun masarakat.

## Rujukan
Maharawin

**Maharawin** adalah salah satu macam buah nang ada di Padalaman Kalimantan. Maharawin adalah buah-buahan asli matan Indonesia. Maharawin mungkin buah nang ngarannya asing untuk kabanyakan urang. Maharawin jua dikatahui lawan sabutan *Durio oxleyanus Griff.*

Masih ingat lawan buah Lai? Nah, Maharawin merupakan dingsanak parak lawan buah Lai. Buhannya badua kaya kaka bading matan sakian banyak durian. Kaduanya memiliki mahirip secara pisik. terutama daging buahnya sama-sama bawarna kuning.

Sacara umum, modil buahnya bulat lawan baratnya bavariasi, yatu 200-400 gram. Kulitnya labih tipis dibandingkan lawan buah durian, biasanya sakitaran 1 sentimitir. Walaupun buah sudah masak warna kulitnya tatap hijau. Daging buah salalu bawarna kuning anum atawa kuning tuha lawan keadaan daging halus. Rasanya manis. manyangat di ilat saat dirasai lawan bau nang has. 

## Rujukan
Cincin (wadai)

**Wadai cincin** atawa **Talinga hindu** nitu wadai nang dimasukakan ka dalam tumbung 41 macam wadai urang Banjar nang tuha umurnya.

Di Kabupatin Hulu Sungai Tangah, ada kampung nang dipinandui sabagai pusatnya wadai cincin, yaitu kampung Maringgit wan Muara Rintis nang baandak di pinggir kartak. Saban hari, banyak warga kampung nang bajualan wadai cincin. Wadai cincin nang ada di kampung ini disanga langsung di hadapan wan kawa dimakan wayah masih ladar. Ada dua rasa nang biasanya dijual, yaitu rasa asli (gula habang) lawan barasa durian. Wadai cincin nang dijual di sini tahalus pada wadai cincin nang dijual di wadah lain.

## Makna
Wadai cincinnya urang Banjar tagas bulat, nangkaya *lingkaran*. Di bagian dalam wadai nangitu tahaga ampat luang. Kaampat luang di wadai nangitu tagas cicin. Makanya wadai nangitu dingarani wadai cincin. Wadai cincin jadi simbul matan alam subalah. Adanya ampat luang pada wadai nangitu bamakna adanya ampat panjuru mata angin, yaitu timur, barat, utara, wan salatan.

Gasan manusia, ampat panjuru mata angin nangitu artinya tanda kahidupan. *Siklus* alam tatap bamula matan ampat panjuru nangini. Ampat panjuru nangini dalam kahidupan jua malambangkan kasaimbangan alam sakitar. Salain nitu, diyakinakan jua amun lawan adanya ampat cincin pada wadai nangini sabagai palindung manusia matan urang halus. Urang banjar mayakini bahwa urang halus kada pacangan datang mausik manusia matan kaampat panjuru mata angin,yaitu timur, barat, utara, wan salatan.

## Rujukan
Ginalun

**Ginalun** atawa *Lapisanthes alata* adalah tanaman nang tumbuh di daerah nang paling pedalaman **[[Kalimantan]]**. Ginalun rancak tumbuh di tanah nang subur wan banyak mangandung  hara, talindungi matan cahaya matahari langsung, sarta kalambapannya cukup tinggi. Pohon ginalun sedikit lebih tinggi matan tanaman kalalayu, yakni 5-7 meter. Diameter batangnya kawa mancapai ukuran paha urang tuha. Kulit batangnya berwarna cokelat tua wan permukaan kada begitu halus wan kada mengilat. Batangnya lebih layat atawa liat dibanding akan pohon kalalayu. Dahan wan rantingnya tumbuh di batang, tapi kada tapi banyak wan jaraknya jarang nang kaya tumbuhan kalalayu. Daunnya jua kada damintu labat.

Daun ginalun babantuk bulat lonjong atawa lonjong pina memanjang wan tulang daun menyirip. Daunnya barwarna hijau pina tua wan permukaan wan mengilap. Tepi daun rata wan ujung kada begitu runcing. Ukurannya sadikit lebih gonol daripada daun kalalayu wan panjang 10-23 sentimeter wan lebar 3-6 sentimeter. Daun ngini berikit matan bagian dahan wan ranting.
## Rujukan
Kakulih

****Kakulih** atawa **kokoleh''' tu wadai has urang Banjar nang bagana banyak di Kalimantan Selatan. Wadai naya diulah matan galapung baras, santan nyiur, sadikit banyu kapur, sahikit uyah wan daun pudak. Cara maulah wadai ngini talabih dahulu tumbuk daun pudak wan dikambuhakan banyu ladar. Habis itu paras wan ambil banyunya. Galapung baras dicampurakan wan banyu ladar, habis itu diharu bagimit sampai galapung baras maluluh. Kambuhakan banyu parasan daun pudak, sahikit uyah wan sahikit banyu kapur ka dalam tapung nang maluluh hingga semunyaan bahan manyatu lawan rata. Panasiakan banyu santan cair ka wajan lawan api halus sampai banyu mandidih imbah itu tuang adunan sambil diatur bagamatan sampai masak. Dinginakan wadai itu wan kuah nang isinya kambuhan banyu gula habang, santan, wan sahikit uyah.

Salain bakalir hijau, kukulih ada jua nang bakalir putih wan habang matan gula habang. Kukulih putih diulah matan gula putih, amun kukulih habang diulah matan gula habang.

## Jujuhutan
Papari

**Papari** (didaerah lain ada nang menyambatnya lawan ngaran **paparé**) marupakan wadai khas Urang Banjar di Kalimantan Salatan. Papari naya wadai nang bantuknya hirip lawan sayur nang bangaran papari, maraga bantuknya nang hirip tadi lalu dingarani ngini papari.. 

## Cara baulah
Campur galapung lakatan lawan banyu uyah, banyu kapur sirih, wan banyu pudak. Lalu masukakan santan sadikit-sadikit hinggan kamirannya kawa dibantuk. Kamiran tadi lalu diisii hinti nang diulah matan parutan nyiur wan gula habang. Gulung kamiran tadi lalu bantuk mamakai bilah lidi sakira hirip nang kaya papari.
Gasan maulah lalaan diatasnya, biasanya diulah matan santan wan uyah dijarang pakai api halus sampai likat.

## Rujukan
Kalalayu

**Kalalayu** marupakan tanaman nang banyak didapati di padalaman Kalimantan. Kalalayu tumbuh liar halapat tumbuhan hutan pada hutan-hutan campuran atawa kabun-kabun nang barada di parak pamukiman panduduk. Pohon kalalayu dapat tumbuh tinggi sampai 4-6 meter wan biasanya pohon kalayu tumbuh di dataran randah sampai katinggian 500 meter dari parmukaan laut.

Pohon kalalayu baisi bentuk diameter batang nang kada tarlalu besar, ukuran diameternya sampai saganal pargelangan tangan atawa sampai saganal paha urang tuha mun tanaman kalalayu sudah tuha banar. Kulit batangnya bawarna cokelat tuha wan parmukaan pina halus wan kada mangkilat. Kualitas kayunya wan rendah karana kakuatan wan kaawitannya kada kitu baik. Dahan wan ranting tanaman ini jarang sahingga daunnya pun kada bagitu labat.

## Referensi
Tabelak

**Tabelak** ngini marupakan buah asli Kalimantan yang tadapat di padalaman hutan.  Inya tamasuk sajanis kaluarga ganal tanaman durian yang tumbuh liar. bantuk batangnya mirip lawan batang durian tingginya bisa mancapai 25-30 meter. Kalainan tanaman ngini talatak pada warna kulit buahnya. Warnanya bamacam-macam ada nang hijau, kuning, cokelat, atawa habang. Daging buahnya tabal lawan bawarna habang, tekstur daging buahnya halus, manis, lawan karing. Buahnya kada babau banar pin sudah di kuyak lawan di parak akan ka hidung. Uleh nang kaya itu, panduduk di padalaman kalimantan mangaraninya tabelak. Lamun dalam ilmu pangatahuan, tabelak takanal lawan ngaran *Durio Graveolens Becc.* 

Di pasaran buah ngini ngalih dicari. uleh sabab itu, bagi nang handak mancari, tapaksa harus mailangi pasar nang ada di padalaman. hal ini disababkan uleh sadikitnya panduduk yang hadak mangambangiak akan tanaman ngini sahingga dari waktu ka waktu mangalami panurunan.  

## Rujukan
Pupudak baras

**Pupudak** ngintu wadai has Banjar, Kalimantan Selatan, Indunisia. Wadai ini jua rancak disambat lawan ngaran *Wadai susunduk lawang* (id: kue palang pintu) marga tagasnya mahirip. Pupudak bisi rasa nang manis matan gula, dipundut pakai daun pisang wan tagasnya nang lunjung maulah wadai Pupudak nyaman gasan dipinandui. Makna filusufi dibungkusnya wadai ini lawan daun pisang ngintu "*bahwa sasuatu parbuatan baik nang dilakuakan kahandaknya kada perlu urang tahu*."

## Cara maulah

Bahan-bahan nang di parluakan gasan meulahnya ngintu galapung baras, gula pasir, santan, uyah wan daun pisang nang babantuk *halung* gasan pambungkusnya. Cara meulahnya panamabayan, jarang dahulu santan nyiur sampai jadi bula-bula, galapung baras disimbur banyu panas, tambahakan gula pasir, uyah wan bula-bula, diharu hampai jadi kamiran lincar. Imbah ngintu kamiran tadi diruak ka dalam *halung* nang sudah disiapakan, lalu hujungnya dilipat wan dikunci lawan bilah lidi sakira kada talimpuar, satarusnya dimasak lawan cara disumap.

## Jujuhutan
Cingkaruk

**Cingkaruk** marupakan wadai nang tiba matan Banjar Kalimantan Salatan nang diulah mamakai baras lakatan. Habang ujar bahasa bamakna bawarna merah. Kalir habang nang di Cingkaruk marga matan kalir gula habang. Gasan sapalih ganal bubuhan urang Indonesia, khususnya bubuhan urang Banjar, baras marupakan kabutuhan pukuk atawa makanan utama. Pahadangan nitu, Cingkaruk diulah matan bahan nang tadi, nang bararti Cingkaruk marupakan simbul matan kahidupan manusia. 

## Cara maulah
Baulahan wadai Cingkaruk ini bahannya matan baras lakatan, kukuran gula habang wan nyiur anum baparut.

Baras lakatan disanga di rinjing sampai karing, masukakan kukuran gula habang, tambahakan juwa nyiur anum baparut tadi, imbah itu diharu sampai rata masaknya, imbah itu pulang, angkat wan dinginakan satumat, satarusnya ditumbuk di dalam lasung atawa digiling sampai jadi kamiran nang halus, takambuh wan sintal(ba-isi). Satarusannya kamiran diulah sakahandak nang dihandaki si nang tukang ulah.

## Rujukan
Kakicak

**Kakicak** atawa **Kikicak** atawa **Kekicak** adalah wadai has urang Banjar, Kalimantan Selatan. Wadai ngini dikatahui matan tagasnya, yaitu bawarna hijau wan tagasnya bulat baukuran halus kaya tukupan palangan. Bahan utamanya adalah galapung lakatan nang maulah licin. Salain nitu, wadai ini jua biasanya dimakan baimbai lawan 'hinti'. Salain matan galapung lakatan, ada jua panjual wadai ngini nang maulahnya matan gumbili.

## Parian

### Kakicak hijau bahinti
Kakicak Hijau Bahinti marupakan wadai asli matan Banjar, Kalimantan Salatan. Kakicak Hijau bahinti marupakan parkambangan dari wadai kakicak hijau. Kakicak hijau bahinti marupakan wadai nang di ulah matan galapung lakatan, banyu, kapur, uyah, daun pudak atawa suji, wan nyiur nang diparut gasan hinti.

Kakicak hijau bahinti, hinti kada dimasukakan kadalam nang kaya kalalapun tapi diandak diatas. Peandakan hinti baarti gasan paandakan utama nang baparan gasan palindung atawa gasan pamimpin nang malindungi wan mangayomi bagian matan angguta kalumpuk.

Kakicak hijau bahinti bawarna hijau, warna hijau ujar buhan Banjar malambangakan kaparakan lawan alam. Nang lain, gasan buhan nang islami buhan Banjar mayakini warna hijau marupakan warna nang di katujui Nabi Muhammad, S.A.W.

### Kakicak putih
Ada nang hijau, ada jua nang putih. *Perbedaannya* *terletak pada* gula nang dipakai.

### Kakicak gumbili
Kakicak bawarna kuning nang diulah matan gumbili.

## Jujuhutan
Musium Vira Jati Seskoad

**Musium Vira Jati Seskoad** adalah musium nang ada di **[[kuta Bandung]] Jl. Gatot Subroto, nomor 96,** wan dirasmi akan pas tanggal 25 mai 1991 ulih Panglima ABRI, Jenderal Tri Soetrisno. Musium ngini di ulah lawan maksud handak mengabadikan wan mengambang akan paranan sarta hasil-hasil parjuangan Seskoad, lawan jua baguna sabagai sarana edukasi wan rekreasi sarta diharapkan kawa mamutivasi ganarasi nang kena.

Musium nang ini ada dibawah sakulah komando Angkatan Darat. Koleksi Museum Vira Jati Seskoad tardiri matan janis historika, keramologika, wan sani rupa. Koleksi nang dimiliki ulih musium nang ini samuaan berjumlah 400 koleksi.

Waktu Kunjungan Musium

Sanin sampai Kamis: jam 08.00 - 15.00

Jumahat: jam 08.00 - 11.00

## Rujukan
Gagatas habang

**Gagatas Habang** Marupakan Salah Satu wadai khas Urang  Banjar nang rasa nya manis nang ba asal matan Kalimantan Salatan, Indonesia. Wadai ngitu makna nya kue. amun gagatis dalam bahasa banjar artinya ba makna sagi ampat nang miring. wadai ngini babantuk nang kaya jajaran ginjang. Amun kata Habang barasal dari bahasa banjar nang bararti merah. Lamun kaya itu gagatas habang adalah wadai ba warna habang nang babbantuk sagi ampat nang miring. sama lawan konsip wadai banjar nang lain. warna habang di wadai ngini ba asal matan gula habang atawa gula jawa nang malambangakan sabagai simbul kahidupan. 

bahan gasan maulah gagatas habang ngini adalah galapung lakatan , nyiur ba parut , banyu, gula habang, uyah, wan miyak lamak. wan gasan mamulah wadai ngini kada ngalih, sadiaakan sabuting wadah ganal lalu masukakan galapung di campur lawan nyiur ba parut. tamabahakan uyah sacukupnya lalu tambahi banyu sadikit dami sadikit sambil di haru wan tarus di haru lagi sampai samua bahan bacampur jadi adunan nang likat. 

salanjutnya adalah ambil adunan lalu di tampa lawan katabalan sakitar 3-4 cm. salanjutnya bulih di iris-iris atawa tatap di tampa lawan tangan di bantuk sagi ampat miring nang dalam bahasa banjar ngaran nya rincung gagatas. tarus di sanga di minyak panas. lalu pas masak di angkat wan di dinginakan. Jarang banyu dalam rinjing wan pas sudah panas masukakan gula habang nang sudah di sasap., lalu di haru sampai  gulanya hancur wan likat. lalu gagatas nang sudah masak tadi di masukakan ka dalam rinjing nang ba isi gula likat tadi sambil di bulak balik sampai gulanya manyatu atau barikit lawan gagatis tadi . 

## Rujukan
Gitaan

**Gitaan** marupakan buah nang digulungakan dalam satu kaluarga gonol tanaman *[[Apocynaceae]]* atau kambuja-kambujaan. Sedangkan ngaran ilmiahnya nintu *Willughbeia coriacea* (Sinonim: *Willughbeia firma* BL) ngarannya. Buah gitaan bawarna jingga, nang rasa dagingnya manis dan sadikit masam. Buahnya saukuran ganggaman tangan urang tuha. Kulitnya tabal dangan parmukaan halus ditumbuhi samacam bulu-bulu. Daging kulitnya bawarna putih. Saat buah anum, di bagian daging kulitnya saparti *[[spons]]* pina padat dangan parmukaan bawarna hijau muda agak kakuningan. Dibawah kulitnya tadapat bagian buah nang bajumlah 5-8 bigi. Di dalam daging tadapat biji nang mampunyai kandungan lambaga bakaping talu.

Puhun buah gitaan mamiliki kulit batang bawarna cuklat tuha nang banyak di dalamnya gatah bawarna putih. Daunnya tumbuh pada batang dan cabangnya. Bantuk daunnya lonjong memanjang dangan tulang daun menyirip. Parmukaan daun ditumbuhi bulu-bulu halus, kada mencilang, nang bawarna hijau anum. Panjang daun kurang labih 11-20 sentimeter dangan libar 6-12 sentimeter.



## Rujukan
Babungku

**Babungku** atawa **Babongko** ngitu makanan khas Banjar Kalimantan Selatan. Babungku artinya babungkus. Babungku diulah matan galapung baras, banyu santan likat, gula habang wan uyah wan jua daun pisang gasan pambungkusnya. Maulah wadai ngini mamulai lawan manjarang banyu santan hingga manggurak, angkat, imbah tu tarasa suam maka tuangakan tunggal dikitan ka galapung baras nang imbah disiapakan di dalam wadah, diharu sampai manyatu wan likat.

Pahadangan nitu siapakan halung atawa liliripan daun pisang nang dibantuk sagi ampat panjang lawan malipat kadua hujungnya ka atas. Bantuknya disasuaiakan wan ganal halusnya wadai Babungku nang handak diulah. Imbah tu, adunan nang imbah dimasaki tadi dijumput sadikitnya (*sasanduk*) imbahnya dibungkus wan daun pisang. Hadap kiwa wan kanannya dikapit lawan lidi wan dijarat daun nyiur. 

## Jujuhutan
Musium Kapuas Raya

**Musium Kapuas Raya** nang beandak di Paropinsi Kalimantan Barat diulah atas pamikiran T''ropen Musium'' nang ada  di Amsterdam nang diulah lawan Pusat Kabudayaan Sintang Tahun 1822. awalnya matan sajarah kalau Walanda suah manjajah banua Kalimantan Barat nang bamula hubungan dagang lawan balanjut tarus sampai Walanda menjajah Banua Kalimantan Barat.

Musium ni beandak di Jl. Sintang Putussibau Km. 14 Kalurahan Tanjungpuri, Kacamatan Sintang, Kabupaten Sintang, Kalimantan Barat. Pas Tanggal 29 September 2004 Diulah akan Dakumen Numur 751.441.0003 nang disapakati atawa disatujui hagan musium nya di ulah nang manjadi Pusat Kabudayaan Sintang hagan sumber kabudayaan wan padidikan hagan panduduk Sintang.

## Rujukan
Bubur baayak

**Bubur Baayak** ngitu marupakan wadai asli dari Kalimantan Selatan nang kagiatan maulahnya malalui tahapan paayakan atau disaring. Paayakan mamakai nyiru jarang. Awalnya galapung beras diayak lawan nyiru jarang. Hasil paayakan ngitulah nang akan dijadikan bahan maulah bubur baayak. Nang artinya filosofi dari paayakan ngini ialah dalam kahidupan kagiatan panyaringan atawa seleksi diparluakan.

Wadai nang manjadi bagian dari 41 buah, ialah nang disabut bubur baayak. Bubur baayak diulah lawan talabih dulu maulah adonan kental, nang taulah dari bahan galapung baras, banyu kapur, lawan uyah seadanya. Gula habang dirabus sampai jadi cairan banyu gula. imbah sudah mandidih andaki nyiru jarang (tampa nang tangahnya balubang-lubang) gasan menggiling atawa meayak adonan ngitu sampai gugur ka dalam jarangan banyu gula tadi. Ganakan beberapa lawas, misalnya butiran adonan tadi timbul kapermukaan, baarti sudah masak. Ada dua macam cara maulah bubur baayak ngitu, kawa langsung dimasak lawan campuran santan, atawa dimasak kada be santan tapi cara panyajian bubur baayak dalam piring habistu dikuahi lawan santan.

## Rujukan
Musium Sadurengas

**Musium Sadurengas** ngintu musium nang baandak di jalan Keraton Paser Belengkong, Kacamatan Paser Belengkong, Kabupatin Paser, Prupinsi Kalimantan Timur. Musium ngini maandaki bangunan bakas rumah salah sabuting Sultan Paser, yaitu Aji Tenggara pada tahun 1844-1873 lawan tanah sakitar 1 ha. Pada awal abad 19, bangunan ngini jua manjadi Istana Kesultanan ulih Sultan Ibrahim Khaliludin. Bangunannya babantuk rumah panggung nang dalam bahasa Paser disambat *"Kuta Imam Duyu Kina Lenja"* nang baarti rumah kadiaman pamimpin nang batingkat.

Dalam kumpliks ngini kawa ditamui kubur para raja matan Karajaan Sadurengas lawan di sakitar pakuburan tadapat sabuah batu nang disambat *"Batu Kilan"* nang diparcaya masyarakat sakitar gasan mangetahui nasibnya.

Masium ngini baisi kuliksi bamacam-macam banda bahari bukti paninggalan sajarah Kasultanan Paser, nang kaya tampayan/guci bahari paninggalan Dinasti Yuan abad ka 12-13 M, alat rumah tangga, alat-alat kesenian, lawan pakaian Kasultanan Paser.

## Rujukan
Mundar

**Buah Mundar (**dalam bahasa latin: ***garcinia parvolia (Miq) Miq)*** atawa **Manggis Habang** marupakan salah satu buah langka nang khas matan Kalimantan Selatan. Buah ngini baisi rasa nangkaya buah manggis. Tanaman ngini gin masih masuk kadalam family *[[garcinia]]* atawa masih saparanakan lawan manggis. Buah ngini baisi ukuran nangkaya gundu atawa sadikit tahalus pada buah manggis wan dua kali taganal pada kalikir.

Bagi urang Banjar. Ngaran **Mundar** surang baasal matan kata bundar ulih buah ngini baisi rupa bulat wan baisi diameter kurang labih 3 sentimeter. Kulitnya cukup kandal wan bawarna habang nyarak. Kulit **Mundar** banyak baisi banyu sahingga parmukaan kulitnya mancilang amun takana cahaya. Daging buahnya kawa baisi 5-10 biji wan bawarna putih susu nangkaya buah manggis. Rasanya manis tacampur asam wan mangandung banyak banyu.

Puhunnya badiri tagak wan mampu mancapai katinggian 10-15 meter. Kulit batangnya bawarna cuklat lawan baisi parmukaan nang halus wan agak licin. Ganal batangnya kurang labih antara 30-40 sentimeter. Rupa parcabangannya kada birut manyusun tajuk nang barupa kaya piramida.

Rupa tulang daunnya manyirip lawan baisi tapian nang rata wan maruncing. Panjang daun kawa antara 12-22 sentimeter wan lebar kurang labih 5 sentimeter.

Tanaman ini banyak tumbuh di padalaman hutan Kalimantan wan kawa tumbuuh hingga katinggian hingga 700 meter matan atas laut. rancak **Mundar** tumbuh dibawah puhun palindung nang kalembapannya cukup tinggi.

Di padalaman Kalimantan tanaman ini sudah jarang ditamui malahan ka arah langka, lamun ada, rancak baasal matan puhun **Mundar** nang sudah tuha. Usaha pambudidayaan tanaman ini gin jarang digawi sahingga magin laju panurunan pupulasinya. Salain itu harga jualnya masih randah sahingga sabagian urang kampung kulir gasan mangambangbiakakannya.

Tanaman ngini banyak dimapaatkan buah-buahannya. Buahnya nangkaya kalangkala, rancak dimakan ulih kakanakan kampung. Daging buahnya nang banyak baisi banyu kawa mangurangi rasa haus.

amun kakurangan kayu, batangnya nang cukup ganal kawa dimapaatkan sabagai bahan bangunan bagian atas wan bahan pambuatan pakakas rumah tangga. Dahan wan ranting nang masih halus kawa dijadiakan sabagai bahan kayu bakar. Daunnya nang rimbun kawa dimapaatkan sabagai panaduh pelataran rumah wan pahumaan nang parak wan wadah pamukiman warga.

## Jujuhutan
Mamanda

**Mamanda** adalah seni teater atawa pamantasan tradisional nang ba'asal matan Kalimantan Selatan.
Dibandingakan lawan seni pementasan nang lain, Mamanda ngini tahirip lawan Lenong mun diitihi matan hubungan nang cungul antara pamain wan panuntun. Interaksi ngini maulah panuntun jadi aktif manyampaiakan kumintar-kumintar loco nang kawa disambat sakira maulah suasana jadi tahidup.

Nang maulah lain, Kesenian lenong damini labih maumpati jaman katimbang Mamanda nang kakaya ngitu haja maumpati jalan kisah karajaan. Sabab pada kasanian Mamanda tokoh-tokoh nang dimainkan adalah tokoh nang kada kawa diubah nangkaya Raja, Pardana Mantri, Mangkubumi, Wajir, Panglima Perang, Harapan Pamulaan, Harapan katalu, Khadam (Badut/ajudan), Parmaisuri dan Sandut (Puteri).

## Sajarah
Asalnya Mamanda adalah kasanian Badamuluk nang dibawa rumbungan Abdoel Moeloek dari Malaka tahun 1897. Dahulunya di Kalimantan Selatan bangaran Komedi Indra Bangsawan. Tatamunya kesenian lokal di Banjar wan Komedi Indra Bangsawan manimbulakan bantuk kasanian hanyar nang dingarani Ba Abdoel Moeloek atawa nang labih dikanal dangan Badamuluk. Kesenian ngini sampai wayah ini labih dikanal lawan sambatan mamanda.

## Aliran wan nilai budaya
Mamanda baisi talu aliran. Nang pamulaan adalah Aliran *Batang Banyu* nang hidup di pasisir sungai daerah Hulu Sungai yaitu di Margasari. Rancak jua disambat Mamanda Periuk. Katalu adalah Aliran *Tubau* nang bamula tahun 1937 M. Aliran ngini hidup di daerah Tubau, Rantau. Rancak dimainakan di daerah daratan. Aliran ini disambat jua Mamanda Batubau. Aliran ngini nang berkembang di Tanah Banjar.

Partunjukkan Mamanda baisi nilai budaya Yaitu partunjukkan Mamanda disamping sabagai acara hiburan, bafungsi jua gasan media pandidikan bagi urang Banjar. Kesah nang dikesahakan baik kaya kisah sajarah kahidupan, cuntuh taladan nang baik, karitik susial atau sindiran nang basifat mambangun, dimukratis, wan nilai-nilai budaya urang Banjar.

## Parkambangan Mamanda wayah ini
Wayah ini Mamanda mulai diparkanalkan pulang supaya kada punah, kesenian asli kalimantan selatan ngini wahini ditampilakan di taman budaya wan acara-acara pamarintahan kalimantan selatan. Bahkan, wahini ada jua sanggar seni di Kalimantan Selatan nang ma'ajarakan kasanian mamanda ngini di sanggarnya.



## Referensi
Bauke Jan Haga

**Dr B. J. Haga** atawa Bauke Jan Haga adalah gubernur Borneo (1938–1942) dalam pamarintahan kolonial Hindia Balanda di Kalimantan nang bakadudukan di Banjarmasin, nang marupakan pusat pamarintahan wan malitir kolonial Balanda. Status residensi (karesidenan) gasan Borneo imbah ditingkatakan manjadi propinsi matan tahun 1938. Sabagai gubernur diangkat dr. Haga, saurang kolonial nang baik gasan tugasnya di sabuah koloni, sauang penggemar Hukum Adat wan Paraturan-paraturan desentralisasi Inya dipinandui basikap kaku wan formalistis.

Dr. Bauke Jan Haga malakukan parlawanan tahadap Japang, didukung ratusan pangikut sidin, kabanyakannya urang Walanda di Banjarmasin. Tagal pambaruntakan nitu tapakalah, lalu Japang mahukum mati 25 urang tamasuk Gubernur Haga, ditambah maninggalnya 250 urang-urang Walanda di interniran. Awalnya bubuhan Gubernur Haga nitu handak baaksi rahatan Januari 1943, dibantui 800 urang.

## Rujukan
Binting Tatas

**Binting Tatas** atawa **Fort Tatas** adalah bakas binting historis sabagai pusat pertahanan malitir Balanda di Kalimantan. Situs Binteig ini baandak di pusat kuta banjarmasin, wayahini manjadi padang Masjid Raya Sabilal Muhtain.

## Rujukan
Afdeling Kendangan

**Afdeeling Kendangan** adalah bakas sabuah afdeling dalam Karesidenan Selatan dan Timur Borneo lawan ibu kuta Kendangan ditatapakan dalam Staatblad tahun 1898 no.178, tadiri matan:

# Onderafdeeling Amandit en Negara tadiri atas:
## Distrik Amandit
## Distrik Nagara
# Onderafdeeling Benua Ampat en Margasari tadiri atas:
## Distrik Banua Empat
## Distrik Margasari
# Onderafdeeling Batang Alai en Labooan Amas tadiri atas:
## Distrik Batang Alai
## Distrik Labuan Amas

## Rujukan
Afdeling Pasir en de Tanah Boemboe

**Afdeling Paser wan Tanah Bumbu** (Basa Balanda: **Afdeeling Pasir- en de Tanah-boemboe-landen**) (matan 1898), kamudian tahun 1930 basasalin ngarannya manjadi **Zuidoostkust van Borneo** (Pesisir Tenggara Borneo) adalah sabuah afdeling dalam Karesidenan Afdeeling Selatan wan Timur Borneo.

## Rujukan
Candi Agung

**Candi Agung** adalah sabuah situs candi Hindu nang baratap nang baandak di kawasan Sungai Malang, kacamatan Amuntai Tengah, Kuta Amuntai, Kalimantan Selatan. Di antangan candi tabiasa kadapatan tihang kayu ulin wan himpalan genteng.

Candi ini diparasaan paninggalan Karajaan Negara Dipa nang kabaradaannya sezaman lawan Karajaan Majapahit.

Candi Agung di Amuntai marupakan paninggalan Karajaan Negara Dipa nang dibangun idabul Empu Jatmika abad ke XIV Masehi. Tumatan karajaan ini kacipulannya baranak Karajaan Negara Daha di Nagara wan Kasultanan Banjarmasin. Parasa carita, Karajaan Hindu Nagara Dipa badiri tahun 1438 di pasimpangan tiga dairah aliran sungai yeto sungai Tabalong, sungai Balangan, wan sungai Negara. Cikal bakal Karajaan Banjar itu diparintah idabul Maharaja Suryanata wan Putri Junjung Buih lawan kepala pamarintahan Patih Lambung Mangkurat. Nagara Dipa kamudian marangkat manjadi Kuta Amuntai.

Dalam tahun 1967 di Kuta Amuntai, baya diadakan panggalian situs kapurbakalaan, kadapatan urang dasar candi wan banda-banda kapurbakalaan. Wadag nang digali itu disambat panduduk **Gunung Candi (Bukit Candi)** wan candi nang dasarnya itu disambat **Candi Agung**. Manurut carita rayat nang hidup disana Candi Agung didiriakan idabul Mpu Jatmika. 



## Galeri

Candi Agung (6).jpg|Gerbang masuk manuju Candi Agung.
Museum Candi Agung.jpg|Museum Candi Agung


## Rujukan
2020

2020 (MMXX) adalah tahun kabisat nang dimulai lawan hari Arba dalam almanak Gregorian, tahun ka-2020 dalam sambatan Masehi (CE) wan Anno Domini (AD), tahun ka-20 pada Milenium ka-3, tahun ka-20 wayah Abad ka-21, wan tahun ka-1 wayah dekade 2020-an. Denominasi 2020 gasan tahun ngini hudah dipakai matan pariudi Abad Patangahan pamulaan, wayah Zaman almanak Anno Domini (Tahun Walanda) jadi mitudi lazim di Eropa gasan pangaranan tahun.
Panimbakan Nakhon Ratchasima 2020

Antara 8 wan 9 Februari 2020 nang lalu, sudah tajadi sabuting penembakan massal di Nakhon Ratchasima, Thailand. Saikung tentara dari Angkatan Darat Kerajaan Thailand manimbak mati 29 ikung urang wan melukai 58 nang lainnya diparak kota nang ngitu, nang biasanya disambat urang Korat. Ayungannya, pelaku pun kawa dilumpuhkan wan ditimbak mati pas tangahari tanggal 9 Februari, ulih patugas keamanan.

## Referensi
Longsor salju Van 2020

Pas Februari 2020, talu longsoran salju tajadi di parak Bahçesaray di Provinsi Van timur Turki. Nang pamulaan, pas 4 Februari, manguburakan talu kandaraan, nang ma'arah ke operasi panyalamatan ulih Presidensi Manajemen Bancana wan darurat nang maumpatkan sakitar 300 ikung urang. Nang katalu pas 5 Februari, timbul wayah operasi ngini haratan balangsung. Sadikitnya 41 urang maninggal dalam talu longsoran salju, lawan 84 lainnya luka-luka, enam serius.

## Longsoran
Pas malamnya tanggal 4 Februari 2020, longsor timbul di jalan gunung di distrik Bahçesaray, maninggalkan kandaraan pambarsih salju wan sebuting minibus. Lima ikung urang maninggal wan talu lainnya dilaporakan hilang, tujuh panumpang dan operator kendaraan berhasil melarikan diri. Sabagai tanggapan, operasi panyalamatan ganal nang malibatakan sakitar 300 parsunil diluncurkan oleh Presidensi Manajemen Bencana dan Darurat Turki (AFAD). Samantara tim ba'andak di lokasi, longsor katalu timbul haratan tangah hari pas 5 Februari, mabalikakan kandaraan wan manewasakan sadikitnya 33 orang.

Imbah kajadian nang ngitu Gubernur Provinsi Van Mehmet Emin Bilmez menyambat bahwa angka korban nang maninggal pamulaannya 38 ikung tamasuk dalapan patugas polisi militer, tiga panjaga desa nang dibayar pemerintah, tiga patugas pamadam kabakaran wan sambilan sukarelawan. Buhan pejabat imbah ngitu maumumakan bahwa 53 urang luka total, wan jumlah nang kada dikatahui tatap takubur di bawah salju. Salju tabal, kabut, wan angin kancang maulah lambat usaha panyalamatan, dengan labih dari 114 lokasi tapagat gara-gara jalan nang kad kawa dilalui.

Pas 6 Februari, babuhan pajabat AFAD manyambat bahwa jumlah korban nang maninggal sudah batambah jadi 41, wan total 180 personel lagi mancari mayat setidaknya tiga ikung urang nang masih hilang, sementara memicu ledakan terkontrol untuk mengurangi risiko longsoran lebih lanjut. Untuk mengantisipasi gangguan komunikasi, dua BTS seluler disediakan. Jumlah yang terluka telah meningkat menjadi 84, 47 di antaranya tetap dirawat di rumah sakit, termasuk enam dalam perawatan intensif.